Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Liettuassa vieraileva Israelin pää- ministeri Netanjahu piti tervetulleena -
British Airways-, KLM- ja Air France -lentoyhtiöiden erillispäätöksiä -
keskeyttää lennot Iraniin kaupallisen kannattavuuden varmistamiseksi -
USA:n Iran-pakotteiden seurauksena.
USA:n kansallisen turvallisuuden neuvonantaja John Bolton tapasi -
venäläiskollega Nikolai Patruševin.
Bolton: Sekä Venäjän että USA:n tavoite Syyriassa on varmistaa, -
että vallankumouskaarti palaa Iraniin.
Nimettömänä pysyttelevä israelilainen sotilaslähde TV7:lle: "Ilman yllätyksiä-
Israelin ja Hamasin tulitauko saattaa toteutua jo ensi viikon lopulla."
Liettuassa vieraileva Israelin pääministeri Netanjahu -
kiitti pääministeri Skvernelisiä siitä, että Liettua yrittää tasapainottaa -
EU:n "ei aina ystävällistä" lähestymistapaa juutalaisvaltioon.
Tapaamisen jälkeen pääministerit pitivät yhteisen lehdistötilaisuuden, -
jossa Netanjahu kiitti Liettuaa "vahvasta kannasta -
Euroopan unionissa totuuden, Israelin ja kunniallisuuden puolesta."
Tahdon kiittää Teitä, pääministeri ja ulkoministeri.
Kiitos vahvasta kannasta, jonka olette ottaneet EU:n foorumeilla -
totuuden, Israelin ja kunniallisuuden puolesta.
EU kohtelee Israelia usein väärin Brysselissä.
Meihin kohdistetaan monia vääristelyjä.
On virkistävää nähdä teiltä selkeitä, totuudellisia ja rohkeita kannanottoja.
Keskustelimme, miten laajentaa sitä.
Netanjahu pyrkii parantamaan Israelin asemaa EU:ssa.
Hän on luonut läheisen liiton Kreikan ja Kyproksen kanssa -
ja tavannut maiden johtajia vuosittain kolmen kesken.
Lisäksi Netanjahu on vahvistanut suhteita Visegrád-ryhmään, -
johon kuuluvat Unkari, Puola, Tšekin tasavalta ja Slovakia.
Netanjahu osallistui ryhmän huippu- kokoukseen Budapestissä v. 2017.
Netanjahu osallistunee myöhemmin -
Balkanin maiden johtajakokoukseen Kroatiassa.
Netanjahun mukaan ponnistelut ovat tuottaneet tulosta.
Usein nämä blokit puolustavat Israelia EU:n eri foorumeilla.
Hiljattain osa maista esti EU:ta hyväksymästä päätöslauselman, -
joka olisi tuominnut USA:n päätöksen tunnustaa Jerusalem -
Israelin pääkaupungiksi. Päätös edelsi USA:n lähetystösiirtoa -
Tel Avivista Jerusalemiin.
Pääministeri Netanjahu kiitti Liettuan pääministeriä "järkevästä kannasta" -
kansainväliseen Iranin ydinsopimukseen.
Netanjahu kutsui vuoden 2015 ydinsopimusta "todella huonoksi".
Hän piti tervetulleina British Airways-, KLM- ja Air France -lentoyhtiöiden -
erillisiä ilmoituksia, että ne keskeyttävät lennot Iraniin -
"kaupallisen kannattavuuden varmistamiseksi" -
USA:n Iran-pakotteiden seurauksena.
Kiitän Teitä järkevästä kannasta Iranin ydinsopimukseen.
Se oli todella huono sopimus.
Tänään kuulimme, että kolme suurta lentoyhtiötä, BA, KLM ja Air France, -
ovat lopettaneet liiketoimintansa Iranissa. Se on hyvä asia.
Lisää tarvitaan. Lisää seuraa.
Irania ei tule palkita sen vihamielisyydestä alueella, -
yrityksistä levittää terrorismia lähellä ja kaukana, Lähi-idässä, -
Euroopassa, kuten se hiljattain teki, ja muualla.
KLM, Air France ja British Airways aloittivat lennot Iraniin -
P5+1-maiden solmittua Iranin kanssa ydinsopimuksen vuonna 2015.
Maita olivat USA, Venäjä, Kiina, Ranska, Britannia ja Saksa.
Siinä Iran lupasi rajoittaa ydin- ohjelmaa pakotehelpotuksia vastaan.
Kolme lentoyhtiötä ilmoitti lopettavansa liiketoimintansa Iranissa.
Ne lentävät viimeiset lentonsa 23. syyskuuta.
Päätösten taustalla ovat selvästikin USA:n palauttamat pakotteet, -
vaikkakin yhtiöt kiistivät asian. Eräs lähde yhtiöistä vahvisti TV7:lle, -
että näin yhtiöt yrittävät kiertää EU:n toimenpiteet niitä vastaan.
Euroopan unioni pyrkii jatkamaan kaupankäyntiä Iranin kanssa -
pitääkseen vuoden 2015 ydinsopimuksen voimassa.
EU ilmoitti eilen antavansa Iranille 18 miljoonan euron tukipaketin, -
joka kohdistetaan yksityissektorille -
USA:n pakotteiden vaikutuksen pehmentämiseksi.
USA:n kansallisen turvallisuuden neuvonantaja John Bolton -
tapasi venäläiskollegansa Nikolai Patruševin Genevessä.
Tapaamisen jälkeen Bolton korosti lehdistötilaisuudessa, -
että sekä Venäjän että USA:n tavoite Syyriassa on varmistaa -
vallankumouskaartin palaaminen Iraniin.
Tavoitteemme on, että kaikki Iranin joukot palaavat Iraniin.
Uskoakseni Venäjän presidentti Putinin tavoite on sama.
Tavoitteeseen pääseminen ei ole helppoa.
Keskustelimme eri keinoista, miten se saavutetaan askel askeleelta.
Venäjä yrittää välittää Yhdysvaltojen ja Iranin välille sopimusta, -
jossa Yhdysvallat ei määräisi Iranille purevia öljypakotteita.
Niiden on määrä tulla voimaan marraskuussa.
Vastineeksi Iran vetäytyisi Syyriasta.
Venäjä on esitellyt ehdotusta myös Israelille, Ranskalle ja Saksalle.
Venäjän turvallisuusneuvoston sihteeri Patrušev nosti esiin ehdotuksen, -
jonka Venäjä on jo aiemmin esitellyt Israelille, Ranskalle ja Saksalle.
Esityksessä Iran supistaisi joukkojaan vastineeksi siitä, että Yhdysvallat -
ei määrää öljypakotteita suunnitel- mansa mukaisesti marraskuussa.
Olemme torjuneet ehdotuksen aiemmin, niin myös tänään.
Pakotteet palautetaan. Se on selvää.
Israelissa puolustusviranomaiset kertoivat, että lännen tukema -
palestiinalaisten turvallisuuspalvelu esti joku päivä sitten terrori-iskun.
Iskussa olisi räjäytetty voimakas pommi -
Beit Liqian ja Beit Ananin kylien välisellä tieosuudella Länsirannalla.
TV7:n vahvistamien tietojen mukaan pommissa oli kaksi kaasupalloa, -
räjähde ja säiliö, joka sisälsi suuren määrän nauloja.
Pommin koko viittasi siihen, että sillä pyrittiin saamaan merkittävää tuhoa.
Virallisen arvion mukaan pommin kohteena olivat israelilaissotilaat.
Tieosuudella, jonne pommi oli viety, kulkee säännöllisesti sotilassaattueita.
Palestiinalaisten kansallinen turvalli- suuspalvelu löysi ja purki pommin.
Israelilaislähteiden mukaan palestiinalaisviranomainen piti -
Israelin turvallisuuspalvelun ajan tasalla.
Vielä ei tiedetä, kuka pommin asetti. Uskotaan, että terroristin tavoite -
oli tappaa sotilaita ja häiritä Israelin ja Hamasin neuvotteluja -
pitkäkestoisen tulitauon aikaansaamiseksi Gazaan.
Nimettömänä pysyttelevä sotilaslähde Israelista kertoi TV7:lle: -
"Ellei tule yllätyksiä, -
Israelin ja Hamasin tulitauko voi toteutua jo ensi viikon lopussa."
Kiitos seurasta!
Ajantasaista tietoa kotisivuillamme: www.tv7israelnews.com.
Olen Jonathan Hessen. Rukoilkaa rauhaa Israelille ja Jerusalemille!
Maanantaihin!
Suomennos: Marianne Tenetz